Eesti Kunstiteadlaste Ühing (www.kty.ee) kutsub:   Kunstikompleks. Vaidlused asjade seisu üle.    Kumu auditooriumis 29. oktoobril 2010, kell 10.00    Teooriabuum ja teooriaväsimus, uued institutsioonid ja saneeritud vanad, blogid ja sotsiaalvõrgustikud, vaatemängutööstus, šedöövrid, kriitika ja promo,  vastuhegemoonia ja kohandumine, avalikkused ja klannid - kunstiteaduses on midagi muutunud. Kunstiteadlaste Ühing püüab oma seekordse sügisese seminaripäevaga selgust tuua kunstiajaloo, -kriitika ja -teaduse muutuvatesse süsteemidesse, välja tuua erinevaid seisukohti, otsida vastuseid ja esitada uusi küsimusi. Tavapärase konverentsiformaadi asemel on seekord tegu nelja diskussiooniblokiga, kus kaks kõnelejat esitavad alustuseks oma teesid ning seejärel laiendavad oma seisukohti paneeldiskussiooni käigus.        Ürituse kava:  10.00 Sissejuhatus: Kersti Markus  10.15- 12.00  Museion ja academia - pilt ja teooria?  Krista Kodres - Sirje Helme - Kadi Polli - Katrin Kivimaa  12.00-13.00  Vana ja uus kunst  Tiina Abel - Maarin Ektermann - Linda Kaljundi - Tiina Mall Kreem    13.00-14.00 Supp ja sigaretid    14.00-15.00  Kunstiajakirjandus  Andreas Trossek - Eha Komissarov - Indrek Grigor - Mari Laaniste  15.00-16.00  Alternatiivsed institutsioonid  Airi Triisberg - Andres Kurg - Anders Härm - Martin Rünk    16.00-16.30 Päevast teevad kokkuvõtte Jaak Kangilaski ja Virve Sarapik    Modereerivad Kersti Markus ja Mart Kalm